ኢለን ይሓታና። መሳቱየይ ምኻደይ ኣሕሚሙዎም ዘይኮነ ቀልጢፈ ናይ ምዝራብን ምልላይን ባህሪ ስለ ዘለኒ ንዓይ ተዛረብ ኢሎምኒ። ምንጪ ስእሊ, Tesfagaber ቀልጢፈ "ሕማቕ ይስመዓኒ ኣሎ ሕማቕ" ኢለያ፤ እዘን ኣገልግሎት ኢለን ተኣዊጀን ዘለዋ እንተዘይፈጺመ ኣብ ገዛይ'ውን ክድቅስ ከም ዘይክእል ስለ ዝተሰመዓኒ እየ ወሪደ ኢለያ። ሃገራዊ ኣገልግሎት ወዲአ [ብዝተፈላለየ ምኽንያት ይጽውዑና ስለ ዝነበሩ ተመሊሰ ከይደ'የ] ምስ ተመለስኩ፡ ክሳብ ሕጂ ክወጽኣለይ ዘይኽእል ዱልዱል እምነት'ኳ እንተሃለወኒ መንፈሳዊ ኣገልግሎተይ ግን ክቕጽል ኣይክኣልኩን። ኣብ ዓድና ኣብነት እየ ነይረ፤ ብዝተፈላለየ መገዲ ኣቋሪጸዮ ዝነበርኩ ኣካዳሚያዊ ትምህርቲ'ውን ተመሊሰ ክቕጽል መደብ ነይሩኒ። ኩሉ ምስላጥ ምስኣበየካ ጓሂ'ዩ ዝፈጥረልካ። ኣብኡ ብዙሕ በዳሂ ነገር ስለ ዝገጥመካን ካብ መስመር ስለ እትወጽእን እቲ ቤተክርስቲያን እትደልዮ ሰብ ኣይትኸውንን። ከም ኩሉ ካብ እምነቱ ዝሰናኸል ኣነ'ውን ካብ ኣገልግሎት ቤተክርስቲያን ተሰናኺለ። ሓደ ሕብረተሰብ ብሃይማኖቱ ክዓቢ፣ ሃይማኖቱ ክጓሲ ስለ ዘይደልዩ ኣነ'ውን በቲ ንሳቶም ዝደልዩዎ ተጎናዲበ። ይገርመኪ .
